Carl Björkman (poliitikko)

Carl Björkman (15. helmikuuta 1873 Turku – 5. syyskuuta 1948 Maarianhamina) oli ahvenanmaalainen poliitikko.Isaksson, Martin (1988). Carl Björkman: Ålands första lantråd. Mariehamn: Ålands kulturstiftelse.

Björkman oli yhdessä Julius Sundblomin kanssa merkittävä Ahvenanmaan Ruotsiin liittämisen puolesta puhuja. Perusti Ahvenanmaan suojeluskunnan sisällissodan aikana, sittemmin Ahvenanmaan kysymyksen kärjistyttyä Suomen viranomaiset pidättivät hänet ja Sundblomin syytettynä maanpetoksesta. Kysymyksen ratkettua heidät vapautettiin. Björkman valittiin Ahvenanmaan maakuntahallituksen ensimmäiseksi maaneuvokseksi 1922 ja hän piti asemansa vuoteen 1938 asti.

Björkman haavoittui lievästi 21. helmikuuta 1935, kun varamaaneuvos, opettaja Theodor Mattssonin poika Runar Mattson ampui häntä kohden viisi revolverinlaukausta, joista kaksi osui Björkmaniin. Teon syynä oli se, että Björkman oli kieltäytynyt kutsumasta Theodor Mattssonia maakuntalautakunnan kokouksiin koska maakuntalaki sääti, että viran- ja toimenhaltija, joka oli täyttänyt 67 vuotta, ei saanut olla julkisessa virassa. Mattsson oli jo ylittänyt tämän ikärajan. Ahvenanmaan maaneuvos Björkmania kohti ampui varamaaneuvos Mattssonin poika eilen viisi revolverinlaukausta, Aamulehti, 22.02.1935, nro 51, s. 1, Kansalliskirjaston digitaaliset aineistot. Viitattu 22.02.2025 Murhayritys Ahvenanmaalla maakuntalautakunnan puheenjohtajaa vastaan. Maaneuvos Björkmania kohti ammuttiin hänen asunnossaan neljä laukausta, joista yksi osui vatsaan ja toinen reiteen. Teon syynä juopumus, hermostuneisuus ja jonkinlainen kosto, Helsingin Sanomat, 22.02.1935, nro 51, s. 5, Kansalliskirjaston digitaaliset aineistot. Viitattu 22.02.2025

Viitteet

Aiheesta muualla
 Björkman, Carl hakuteoksessa Biografiskt lexikon för Finland.


Luokka:Ahvenanmaan maaneuvos
Luokka:Vuonna 1873 syntyneet
Luokka:Vuonna 1948 kuolleet